**ELŐTERJESZTÉS**

**A Gazdasági és Városstratégiai Bizottság 2018. június 21-i ülésére**

**Javaslat a szombathelyi 4678/16-4678/22 hrsz.-ú, Ádám László utcai beépítetlen terület megnevezésű ingatlanok megvásárlására érkezett pályázat elbírálására**

A Közgyűlés a 100/2018. (IV. 26.) Kgy. sz. határozatban úgy döntött, hogy nyilvános pályázatot ír ki a szombathelyi 4678/16-4678/22 hrsz.-ú, Ádám László utcai ingatlanok egyben történő értékesítésére 49.150.000,- Ft + ÁFA összegű kikiáltási áron Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet versenyeztetési szabályzata alapján. A Gazdasági és Városstratégiai Bizottság az ajánlatokat az alábbi szempontok alapján bírálja el:

* Az ajánlattevő által vállalt vételár nagysága, ami legalább 49.150.000,- Ft + ÁFA.
* Az ajánlattevőnek a vételár megfizetésének módjára és határnapjára tett nyilatkozata együttes értékelésével.

A kiírt pályázatra 2018. június 6-én 12 óráig, azaz a határidőben 1 (egy) pályázat érkezett:

Ajánlat:

Pályázat beérkezésének időpontja: 2018. június 06. 11 óra 38 perc

Pályázó: BERECZKI Kft. (Cg.18-09-103124)

Székhely: 9700 Szombathely, Mátyás király u. 18.

Ügyvezető: Bereczki László

A vételár mértékére, megfizetésének módjára, határnapjára tett ajánlat: 49.200.000,-Ft+ÁFA, bruttó 62.484.000,-Ft, amelyet az adásvételi szerződés megkötésének napján egy összegben átutalna.

A pályázó a pályázat benyújtásakor jelezte, hogy megkérte az Önkormányzat adóhatóságától az adóigazolást, azonban elektronikus ügyintézésre tekintettel nem kapta meg személyesen. A Vagyongazdálkodási Iroda vezetője hivatalból az adóhatóságtól a pályázat bontását megelőzően pályázóra vonatkozóan tájékozódott, a BERECZKI Kft. az adóigazolást megkérte, a Kft-nek adótartozása nincs, az adóhatóság június 6-án az adóigazolást kiállította.

A pályázati kiírásban rögzített feltételeknek a pályázat megfelel, azaz érvényes.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2018. június 13.**

**/: Dr. Puskás Tivadar :/**

**Határozati javaslat**

**…./2018. (VI. 21.) GVB. sz. határozat**

1. A Gazdasági és Városstratégiai Bizottság a szombathelyi 4678/16-4678/22 hrsz.-ú, Ádám László utcai beépítetlen terület megnevezésű ingatlanok nyilvános, egyfordulós eljárásban történő értékesítésére 2018. május 7. napján kiírt felhívásra határidőben érkezett 1 (egy) ajánlatot, a BERECZKI Kft. ajánlatát nyilvánítja nyertesnek a bírálati szempontok vizsgálata alapján.
2. A Bizottság felkéri a Polgármestert, hogy a pályázat eredményéről a nyertes ajánlattevőt 15 napon belül írásban értesítse és az adásvételi szerződést az értesítés kézhezvételétől számított 30 napon belül kösse meg.

**Felelős:** Lendvai Ferenc, a Gazdasági és Városstratégiai Bizottság elnöke (végrehajtásért: Lakézi Gábor, a Városüzemeltetési Osztály vezetője)

**Határidő:** az ajánlattevő értesítésére: 15 nap

az adásvételi szerződés megkötésére: az értesítés nyertes ajánlattevő általi átvételétől számított 30 nap